ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে টিকাকরণ ১০ কোটি ছাড়িয়ে যাওয়ায় আরও একটি মাইলফলক, গত ২৪ ঘণ্টায় ৩৫ লক্ষের বেশি টিকার ডোজ দেওয়া হয়েছে ভারতে দৈনিক টিকাকরণের গড় হার সর্বাধিক ১০টি রাজ্যে দৈনিক আক্রান্তের হার ৮১ শতাংশ
নতুন দিল্লি, ১১ এপ্রিল, ২০২১
ভারতে কোভিড-১৯ টিকার ১০ কোটির বেশি ডোজ দেওয়া হয়েছে। এরফলে, আজ সকাল সাতটা পর্যন্ত প্রাথমিক তথ্য অনুযায়ী ১০ কোটি ১৫ লক্ষ ৯৫ হাজার ১৪৭টি টিকার ডোজ দেওয়া হয়েছে। এরমধ্যে ৯০ লক্ষ ৪ হাজার ৬৩ জন স্বাস্থ্যকর্মী টিকার প্রথম ডোজ এবং ৫৫ লক্ষ ৮ হাজার ২৮৯ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ৯৯ লক্ষ ৫৩ হাজার ৬১৫ জন কর্মী প্রথম ডোজ এবং ৪৭ লক্ষ ৫৯ হাজার ২০৯ জন কর্মী দ্বিতীয় ডোজ পেয়েছেন। এছাড়াও ৬০ বছরের বেশি বয়সী ৩ কোটি ৯৬ লক্ষ ৫১ হাজার ৬৩০ জন সুফলভোগী প্রথম ডোজ এবং ১৮ লক্ষ ২০৬ জন সুফলভোগী দ্বিতীয় ডোজ পেয়েছেন। একই ভাবে ৪৫ – ৬০ বছর বয়সী ৩ কোটি ২ লক্ষ ৭৬ হাজার ৬৫৩ জন সুফলভোগী প্রথম ডোজ এবং ৬ লক্ষ ৪১ হাজার ৪৮২ জন সুফলভোগী দ্বিতীয় ডোজ নিয়েছেন।
দেশে এখনও পর্যন্ত মোট টিকার ডোজের ৬০.২৭ শতাংশই ৮টি রাজ্যে দেওয়া হয়েছে। দেশে গত ২৪ ঘণ্টায় ৩৫ লক্ষের বেশি টিকার ডোজ দেওয়া হয়েছে।
টিকাকরণ অভিযানের ৮৫ তম দিনে  ৩৫ লক্ষ ১৯ হাজার ৯৮৭টি টিকার ডোজ দেওয়া হয়েছে। এরমধ্যে ৩১ লক্ষ ২২ হাজার ১০৯ জন সুফলভোগী প্রথম ডোজ এবং ৩ লক্ষ ৯৭ হাজার ৮৭৮ জন সুফলভোগী দ্বিতীয় ডোজ পেয়েছেন। সারা বিশ্বে দৈনিক ভিত্তিতে টিকার ডোজের দিক থেকে ভারতে দৈনিক গড়ে ৩৮ লক্ষ ৩৪ হাজার ৫৭৪টি টিকার ডোজ প্রয়োগ করে সর্বোচ্চ স্থানে রয়েছে।
দেশে নতুন করে আক্রান্তের সংখ্যায় লাগাতার বৃদ্ধি অব্যাহত। গত ২৪ ঘন্টায় ১ লক্ষ ৫২ হাজার ৮৭৯ জন নতুন করে আক্রান্ত হয়েছেন। মহারাষ্ট্র, ছত্তিশগড়, উত্তরপ্রদেশ, দিল্লি, কর্ণাটক, কেরালা, তামিলনাড়ু, গুজরাট, মধ্যপ্রদেশ ও রাজস্থান সহ ১০টি রাজ্যে দৈনিক করোনায় আক্রান্তের সংখ্যায় বৃদ্ধি লক্ষ্য করা গেছে। এই ১০টি রাজ্যে দৈনিক আক্রান্তের হার ৮০.৯২ শতাংশ।
মহারাষ্ট্রে একদিনেই সর্বাধিক ৫৫,৪১১ জন নতুন করে আক্রান্ত হয়েছেন। ছত্তিশগড়ে আক্রান্তের সংখ্যা ১৪,০৯৮। অন্যদিকে, উত্তরপ্রদেশে একদিনে আক্রান্ত হয়েছেন ১২,৭৪৮ জন। ১৬টি রাজ্যে দৈনিক ভিত্তিতে আক্রান্তের সংখ্যা ক্রমবর্ধমান।
দেশে সুস্পষ্টভাবে করোনায় আক্রান্তের সংখ্যা ১১ লক্ষ ৮ হাজার ৮৭, যা মোট আক্রান্তের ৮.২৯ শতাংশ। অবশ্য গত ২৪ ঘণ্টায় সুস্পষ্টভাবে আক্রান্তের সংখ্যা ৬১,৪৫৬টি কমেছে।
দেশে সুস্পষ্টভাবে মোট করোনায় আক্রান্তের ৭০.৮২ শতাংশই মহারাষ্ট্র, ছত্তিশগড়, কর্ণাটক, উত্তরপ্রদেশ এবং কেরালা থেকে। কেবল মহারাষ্ট্রেই সুস্পষ্টভাবে করোনায় আক্রান্তের হার ৪৮.৫৭ শতাংশ।
দেশে আজ করোনায় সুস্থতার সংখ্যা দাঁড়িয়েছে ১ কোটি ২০ লক্ষ ৮১ হাজার ৪৪৩। জাতীয় স্তরে সুস্থতার হার ৯০.৪৪ শতাংশ। গত ২৪ ঘণ্টায় সুস্থ হয়েছেন ৯০,৫৮৪ জন।
দেশে করোনায় দৈনিক মৃত্যুর সংখ্যা ক্রমশ ঊর্ধ্বমুখী। গত ২৪ ঘণ্টায় মারণ এই ভাইরাসে ৮৩৯ জনের মৃত্যু হয়েছে। এরমধ্যে, ১০টি রাজ্যে মৃত্যু হার ৮৬.৪১ শতাংশ। কেবল মহারাষ্ট্রেই মৃত্যু হয়েছে ৩০৯ জনের। অন্যদিকে, ছত্তিশগড়ে মারা গেছেন ১২৩ জন।
দেশে ১০টি রাজ্য ও কেন্দ্রশাসিত অঞ্চলে গত ২৪ ঘন্টায় করোনায় মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – নাগাল্যান্ড, ত্রিপুরা, মেঘালয়, সিকিম, মিজোরাম, মণিপুর, লাক্ষ্মাদ্বীপ, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/AS/
(
প্রতিরক্ষামন্ত্রক
দূতাবাসে নিয়োগের পূর্বে প্রতিরক্ষা কর্মীদের জন্য বিশেষ সম্মেলন ওএফবি-র
কলকাতা, ১৪ সেপ্টেম্বর, ২০১৮
রপ্তানি বাড়াতে অর্ডন্যান্স ফ্যাক্টরি বোর্ডের  চলতি প্রয়াসের অঙ্গ হিসাবে বিদেশে ভারতীয় দূতাবাসগুলিতে যে সকল প্রতিরক্ষা কর্মীদের নিয়োগ করা হবে, তাঁদের নিয়ে নিয়োগের পূর্বে বৃহস্পতিবার কলকাতায় এক সম্মেলন আয়োজিত হয়। সম্মেলনে যোগ দেওয়া এ ধরণের ১৭ জন কর্মীকে ওএফবি-র আধিকারিকরা রপ্তানিযোগ্য সামগ্রী এবং আন্তর্জাতিক বাজারে তার সম্ভবনা সম্পর্কে অবহিত করেন।
অর্ডন্যান্স ফ্যাক্টরি বোর্ডের চেয়ারম্যান শ্রী পি কে শ্রীবাস্তব বলেন, ২০১৭-১৮ অর্থবর্ষে সংস্থার রপ্তানির পরিমাণ উল্লেখযোগ্য হারে বেড়ে ২০০ কোটি টাকার বেশি হয়েছে। রপ্তানি ক্ষেত্রটিকে এখন সর্বোচ্চ অগ্রাধিকার দেওয়া হচ্ছে এবং ভবিষ্যৎ বিকাশের এক গুরুত্বপূর্ণ অঙ্গ হিসাবে বিবেচনা করা হচ্ছে।
রপ্তানির সম্ভাবনা রয়েছে এমন অনেক সামগ্রী ওএফবি চিহ্নিত করেছে। এই সমস্ত সামগ্রীর মধ্যে রয়েছে – ছোট, মাঝারি ও উচ্চ-ক্ষমতাসম্পন্ন অস্ত্রশস্ত্র; বিস্ফোরক সামগ্রী, বৃহদাকারের অস্ত্র নির্মাণ প্রণালী প্রভৃতি। সংস্থাটি তার নিজস্ব গবেষণা ও উন্নয়নের মাধ্যমে একাধিক অস্ত্রশস্ত্র তৈরি করছে, যেগুলিরও রপ্তানি সম্ভাবনা যথেষ্ট উজ্জ্বল।
SSS/BD/SB…
(Visitor Counter : 59
জাহাজচলাচলমন্ত্রক
জাতীয় জলপথ-১  দিয়ে প্রথমবার পণ্যপরিবহনের সূচনা করলেন জাহাজ সচিব
কলকাতা, ৩০ অক্টোবর, ২০১৮
কলকাতার গার্ডেনরীচ জেটি থেকে আজ গঙ্গানদী পথে পণ্যবাহী জাহাজ পরিবহনের আনুষ্ঠানিক সূচনা করলেন কেন্দ্রীয় জাহাজ সচিব শ্রী গোপাল কৃষ্ণ। ‘এমভি রবীন্দ্রনাথ ঠাকুর’ নামের এই পণ্যবাহি জাহাজটি ১৬টি কন্টেনার বোঝাই খাদ্যসামগ্রী নিয়ে কলকাতা থেকে বারাণসীর উদ্দেশে রওনা দিয়েছে। ফিরতি যাত্রায় জাহাজটি এলাহাবাদ সংলগ্ন ফুলপুর থেকে ইফকোর তৈরি সার বহন করে আনবে। আজকের এই অনুষ্ঠানে আর একটি গুরুত্বপূর্ণ পদক্ষেপ হিসেবে ভারতের অভ্যন্তরীণ জলপথ কর্তৃপক্ষ, গার্ডেনরীচ জেটি-১ ও ২ এবং বিআইএসএন জেটির দৈনন্দিন কর্মকান্ড ও রক্ষনাবক্ষনের দায়িত্ব প্রথামাফিক গ্লোবাল টেন্ডারিঙের ভিত্তিতে একটি বিদেশী বেসরকারি সংস্হার হাতে তুলে দিয়েছে। সরকারি-বেসরকারি অংশিদারিত্বের ভিত্তিতে এই জেটিগুলিতে কাজ চলবে এবং মুনাফাও বেসরকারি সংস্হাটি অভ্যন্তরীণ জলপথ কর্তৃপক্ষের সঙ্গে ভাগ করে নেবে। অনুষ্ঠানে জাহাজ সচিব শ্রী গোপাল কৃষ্ণ জানান, অভ্যন্তরীণ জলপথে, গঙ্গা ও ব্রহ্মপুত্র নদীপথে পণ্যপরিবহনের ফলে বিভিন্ন রাজ্য বিশেষ করে উত্তরপূর্বাঞ্চলের রাজ্যগুলি উপকৃত হবে। কেন্দ্রীয় সরকারের পক্ষ থেকে জাহাজ শিল্পে বিনিয়োগকারীদের সবরকম সহযোগিতারও আশ্বাস দেন তিনি।
অনুষ্ঠানে উপস্হিত বিশিষ্টজনদের মধ্যে ছিলেন, ভারতের অভ্যন্তরীণ জলপথ কর্তৃপক্ষের চেয়ারম্যান শ্রী প্রবীর পান্ডে ও কলকাতা পোর্টট্রাস্টের চেয়ারম্যান শ্রী বিনীত কুমার।
CG/SC/NS/…
(Visitor Counter : 208
আয়ুষ
কেন্দ্রীয় সরকারি কর্মচারীদের জন্য আয়ুষ ডে কেয়ার থেরাপি সেন্টার অনুমোদিত
নয়াদিল্লি, ০২ ডিসেম্বর, ২০২০
কেন্দ্রীয় সরকারি কর্মচারী ও পেনশন-প্রাপকদের জন্য আয়ুষ, যোগ ও ন্যাচারোপ্যাথি চিকিৎসা-পদ্ধতির আওতায় ডে কেয়ার থেরাপি সেন্টারের সুবিধা প্রদানের একটি প্রস্তাব স্বাস্থ্য ও পরিবার কল্যাণ মন্ত্রক অনুমোদন করেছে। বেসরকারি ডে কেয়ার থেরাপি সেন্টার, যেগুলি – আয়ুর্বেদ, যোগ ও ন্যাচারোপ্যাথি চিকিৎসা পদ্ধতির সঙ্গে যুক্ত সেগুলিও সিজিএইচএস ব্যবস্থার আওতায় নাম নথিভুক্ত করতে পারে। প্রচলিত  চিকিৎসা পদ্ধতির সঙ্গে যুক্ত ডে কেয়ার থেরাপি সেন্টারগুলি সিজিএইচএস – এর আওতায় ইতিমধ্যেই নথিভুক্ত হয়েছে।
চাকুরিরত ও পেনশন-প্রাপক সমস্ত সিজিএইচএস – এর সুবিধাভোগীরা এই ডে কেয়ার থেরাপি সেন্টারগুলি সুবিধা গ্রহণ করতে পারবেন। আয়ুষ চিকিৎসা পদ্ধতির ক্রমবর্ধমান চাহিদা এবং সিজিএইচএস – এর সুফলভোগীদের মধ্যে এই চিকিৎসা পদ্ধতির প্রতি আগ্রহ বৃদ্ধি পাওয়ার প্রেক্ষিতেই আয়ুষ মন্ত্রক ডে কেয়ার থেরাপি সেন্টারের সিদ্ধান্ত নিয়েছে।
প্রাথমিকভাবে ডে কেয়ার থেরাপি সেন্টারগুলির নথিভুক্তিকরণ হবে পরীক্ষামূলক ভিত্তিতে। দিল্লি ও জাতীয় রাজধানী অঞ্চলে এ ধরনের সেন্টারগুলির এক বছর মেয়াদে নথিভুক্ত করা হবে। পরবর্তী সময়ে অন্যত্রও নথিভুক্তিকরণের ব্যবস্থা করা হবে।
আয়ুষ মন্ত্রকের ডে কেয়ার থেরাপি সেন্টারগুলিতে সিজিএইচএস- এর সুফলভোগীরা পরিষেবা গ্রহণ করতে পারবেন। এজন্য পরিষেবা গ্রহণকারীদের ডে কেয়ার সেন্টারগুলিতে কয়েক ঘন্টা চিকিৎসার জন্য থাকতে হবে। আয়ুষ মন্ত্রকের এ ধরনের পরিকল্পনা গ্রহণের উদ্দেশ্য হ’ল – স্বাস্থ্যের মানোন্নয়ন ঘটানো এবং স্বাস্থ্য ক্ষেত্রে ব্যয় হ্রাস। ডে কেয়ার সেন্টারগুলির মাধ্যমে রোগীরা স্বাচ্ছন্দ্যে কয়েক ঘন্টা থেকে এখানে চিকিৎসা করাতে পারবেন এবং চিকিৎসকদের কাছ থেকে প্রয়োজনীয় পরামর্শও পাবেন। এ ধরনের ব্যবস্থা শুরু হলে সাধারণ রোগীর পাশাপাশি, শিশু ও বয়স্ক ব্যক্তিরাও উপকৃত হবেন। আয়ুষ চিকিৎসা পদ্ধতির সুযোগ-সুবিধা আরও বেশি সংখ্যক মানুষের কাছে পৌঁছে দিতে কেন্দ্রীয় সরকারের আরও একটি অভিনব প্রয়াস।
আয়ুষ ডে কেয়ার সেন্টারগুলির সঙ্গে কম্যুনিটি হেলথ সেন্টার, প্রাথমিক চিকিৎসা কেন্দ্র, ডিসপেনসারি, রোগ নির্ণয় কেন্দ্র, পলি ক্লিনিক ও এ ধরনের অন্যান্য রোগী কল্যাণ কেন্দ্রগুলিকে অন্তর্ভুক্ত করা হয়েছে, যেগুলির স্থানীয় কর্তৃপক্ষের অনুমোদন বা স্বীকৃতি রয়েছে। অবশ্য, এ ধরনের রোগী কল্যাণ কেন্দ্রগুলিতে আয়ুষ ডে কেয়ার সেন্টারের সুবিধা প্রদানের জন্য স্বীকৃত আয়ুষ মেডিকেল প্র্যাক্টিশনার; পৃথক আয়ুষ থেরাপি সেকশন; দৈনিক-ভিত্তিতে রোগীদের বিভিন্ন তথ্য লিপিবদ্ধ রাখার ব্যবস্থা থাকতে হবে এবং বেসরকারি ডে কেয়ার সেন্টারগুলির ক্ষেত্রে এনএবিএইচ অ্যাক্রিডেটেশন বা স্বীকৃতি থাকা প্রয়োজন।
অসামরিকবিমানপরিবহণমন্ত্রক
কলকাতা বিমানবন্দরে চালু হল মোবাইল কম্যান্ড পোস্ট
কলকাতা, ১১ আগস্ট, ২০২০
কলকাতার নেতাজী সুভাষ চন্দ্র বসু আন্তর্জাতিক বিমানবন্দর এবং ভারতীয় বিমানবন্দর কর্তৃপক্ষ সমন্বিতভাবে আপৎকালীন পরিস্থিতির মোকাবিলার জন্য অত্যাধুনিক মোবাইল কম্যান্ড পোস্টের  সূচনা করল।
এই এমসিপি-র মধ্যে অত্যাধুনিক যন্ত্রপাতি রয়েছে, যার সাহায্যে বিমানবন্দরে আপৎকালীন পরিস্থিতিতে একটি যোগাযোগ কেন্দ্রের সাহায্যে সমন্বয়ের কাজ করা যাবে। ওই যোগাযোগ কেন্দ্র থেকে জরুরি অবস্থায় দ্রুত সিদ্ধান্ত গ্রহণ করে সেই তথ্য প্রচার করা হবে। এর জন্য বেশ কিছু অত্যাধুনিক যন্ত্রপাতির ব্যবস্থা করা হয়েছে। আপৎকালীন পরিস্থিতিতে উদ্ধারকাজ যথাযথভাবে পরিচালনা করার জন্য বেশ কিছু পরিকাঠামো-ও তৈরি করা হয়েছে। সেগুলি হল :
· একটি শীতাতপ নিয়ন্ত্রিত কক্ষে আট জন বসতে পারেন এরকম ব্যবস্থা যুক্ত গোল টেবিল সম্মেলনের পরিকাঠামো গড়ে তোলা হয়েছে।
· ডিজিটাল বোর্ড সম্বলিত একটি প্রোজেক্টর বসানো হয়েছে।
· চার ঘন্টা বিদ্যুৎ সরবরাহ হবে এরকম জেনারেটরের ব্যবস্থা থাকছে।
· পিটিজেড ক্যামেরা বসানো হয়েছে যার সাহায্যে ৫০০ মিটার থেকে ১ কিলোমিটার পর্যন্ত এলাকার স্পষ্ট ছবি পাওয়া যাবে। সেই ছবি ৪২ ইঞ্চি এলইডি মনিটরে ফুটে উঠবে।
· ওই ঘরটির ভিতরে একটি ডোম ক্যামেরা বসানো হয়েছে।
· দুই ঘন্টা বিদ্যুৎ সরবরাহের জন্য একটি ইউপিএস রাখা হয়েছে।
· চারটি সুউচ্চ বাতি স্তম্ভে ২৫০ ওয়াটের আলোর ব্যবস্থা করা হয়েছে। এর সঙ্গে অতি উচ্চ-ফ্রিকোয়েন্সি যুক্ত মনিটরের ব্যবস্থা থাকছে যার সাহায্যে এটিসি থেকে যথাযথ নজরদারি চালানো যাবে।
· ওয়াকিটকি, জনসাধারণকে প্রয়োজনীয় নির্দেশ দেওয়ার জন্য কর্ডলেস মাইক, ব্লুটুথ ব্যবস্থাপনার সঙ্গে মেগাফোনের ব্যবস্থা করা হয়েছে।
· উদ্ধারকারী দলকে সাহায্য করার জন্য রাত্রিবেলা অন্ধকারে ১২০ মিটার দূর পর্যন্ত দেখতে পাওয়া যাবে এ ধরণের বাইনোকুলারের-ও ব্যবস্থা করা হয়েছে। এছাড়া, ১০টি সাইন বোর্ড এবং দুটি তাঁবু রাখা হচ্ছে।
· পরিষ্কার করার জন্য বেসিন এবং তিনটি বহনযোগ্য জলের ট্যাঙ্ক রাখা থাকছে।
মোবাইল কম্যান্ড পোস্টের কাজ
· এই পোস্টে লিয়াজোঁ অফিসার বিভিন্ন সংস্থার সঙ্গে সমন্বয় করার জন্য পরিকল্পনা করবেন এবং উদ্ধার-কাজ চালাবেন। ওই পোস্টে টো ট্র্যাক্টর, কোচ-সহ বিভিন্ন বহনক্ষম যানবাহনের ব্যবস্থা থাকছে।
· যারা দুর্ঘটনায় কোনরকমের আঘাত পাবেন না তাদেরকে একটি জায়গায় বসানো হবে। আর যারা আঘাত পাবেন বা যাদের অবস্থা সংকটজনক হবে তাদের জন্য চিকিৎসকের ব্যবস্থা করা এবং দ্রুত হাসপাতালে নিয়ে যাওয়ার সংস্থান-ও থাকছে।
· যারা আহত হবেন না, সারভাইভার রিসেপশন সেন্টারে সংশ্লিষ্ট বিমান সংস্থাটি তাদের দ্রুত পাঠানোর ব্যবস্থা করবে এবং এর জন্য ক্রাইসিস ম্যানেজমেন্ট সেন্টার ও এয়ারপোর্ট অপারেশন কন্ট্রোল সেন্টারের সঙ্গে দ্রুত যোগাযোগের সুবিধা এই পোস্টে থাকছে।
বিমান বন্দরের উদ্ধারকারী দল এবং দমকল বাহিনীকেও দ্রুততার সঙ্গে এই এমসিপি থেকে পাঠানো হবে। খেয়াল রাখতে হবে বিমান দুর্ঘটনা স্থল থেকে এর দূরত্ব যেন ৯০ মিটারের কম না হয়।
SSS/CB/NS
(Visitor Counter : 16
অর্থমন্ত্রক
ব্রিকস গোষ্ঠীভুক্ত দেশগুলির অর্থ এবং সেন্ট্রাল ব্যাঙ্কের আধিকারিকদের নিয়ে প্রথম বৈঠক আয়োজন করছে ভারত
নতুন দিল্লি, ২৪ ফেব্রুয়ারি, ২০২১
ভারত আজ ভার্চুয়াল মাধ্যমে ব্রিকস গোষ্ঠীভুক্ত দেশগুলির অর্থ ও সেন্ট্রাল ব্যাঙ্কের আধিকারিকদের নিয়ে একটি সভার আয়োজন করে। এই সভায় পৌরহিত্য করেন অর্থ মন্ত্রকের অর্থ নৈতিক বিষয়ক সচিব শ্রী তরুণ বাজাজ এবং রিজার্ভ ব্যাঙ্কের ডেপুটি গভর্নর ডঃ মাইকেল পাত্র। এদিনের এই সভায় ব্রিকস গোষ্ঠীভুক্ত দেশগুলির মধ্যে ব্রাজিল, রাশিয়া, চীন এবং দক্ষিণ আফ্রিকার অর্থ ও সেন্ট্রাল ব্যাঙ্কের আধিকারিকরা যোগ দেন।
ব্রিকস যখন তার ১৫ তম বার্ষিকী উদযাপন করছে, তখন ভারত ২০২১ সালে ব্রিকস-এর সভাপতিত্ব পদ গ্রহণ করেছে। 'ব্রিকস@১৫' থিমের আওতায় আন্ত-ব্রিকস সহযোগিতা, ধারাবাহিকতা, একত্রীকরণ এবং ঐক্যমতের মাধ্যমে সহযোগিতার বিষয়কে শক্তিশালী করে তোলার বিষয়গুলিকে ভারত গুরুত্ব দিচ্ছে।
২০২১ সালে ভারতের পৌরহিত্যে ব্রিকস আর্থিক সহযোগিতার বিষয়ে এটি প্রথম বৈঠক। এই বৈঠকে ভারত ২০২১ সালের মধ্যে আর্থিক সহযোগিতার রূপরেখা এবং আলোচনার বিষয়বস্তু যেমন বিশ্ব অর্থনৈতিক দৃষ্টিভঙ্গী ও কোভিড-১৯ মোকাবিলায় সামাজিক পরিকাঠামো ক্ষেত্রে অর্থ বরাদ্দ এবং ডিজিটাল প্রযুক্তি ব্যবহারের বিষয়, নতুন উন্নয়ন ব্যাঙ্ক -এর কার্যকলাপ, ক্ষুদ্র মাঝারি শিল্পোদ্যোগ ক্ষেত্রের জন্য আর্থিক সহযোগিতা এবং আর্থিক অন্তর্ভুক্তির মতো বিষয়ে বিভিন্ন চিন্তা ভাবনা ভাগ করে নিয়েছে।
কেন্দ্রীয়মন্ত্রিসভা
স্থায়ী মৎস্যপালনের উন্নয়নে ভারত ও আইসল্যান্ডের মধ্যে সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১২ ফেব্রুয়ারি, ২০২০
মৎস্যপালনের ক্ষেত্রে ভারত ও আইসল্যান্ডের মধ্যে স্বাক্ষরিত সমঝোতাপত্রটি সম্পর্কে আজ কেন্দ্রীয় মন্ত্রিসভাকে অবগত করা হয়। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠক অনুষ্ঠিত হয়। এই সমঝোতাপত্রটি ২০১৯-এর ১০ই সেপ্টেম্বর সই হয়েছিল।
এই সমঝোতাপত্রের মূল বিষয়গুলি হল :
Ø সমুদ্র তীরবর্তী এলাকা এবং গভীর সমুদ্রে মাছ ধরার ক্ষেত্র চিহ্নিত করার লক্ষ্যে বিজ্ঞানী ও বিশেষজ্ঞদের মতবিনিময়।
Ø মৎস্যপালনের আধুনিক ব্যবস্থাপনা এবং মৎস্য প্রক্রিয়াকরণের বিভিন্ন বিষয় নিয়ে মৎস্যপালন প্রশিক্ষণ কেন্দ্রগুলিতে সংশ্লিষ্ট বিশেষজ্ঞদের প্রশিক্ষণ।
Ø মৎস্যপালন সংক্রান্ত বৈজ্ঞানিক তথ্যাদি সহ অন্যান্য বিষয় আদানপ্রদান।
Ø মাছ ধরার ক্ষেত্রে বিশেষজ্ঞদের পরামর্শ লেনদেন। গভীর সমুদ্রে মাছ ধরে প্রক্রিয়াকরণের পর বাজারজাত করার ক্ষেত্রে শিল্পোদ্যোগ।
এই সমঝোতাপত্রের মাধ্যমে ভারত এবং আইসল্যান্ডের মধ্যে সৌহার্দ্যপূর্ণ সম্পর্ক আরও দৃঢ় হবে।
CG/CB/DM
(Visitor Counter : 124
স্বাস্থ্যওপরিবারকল্যাণমন্ত্রক
একদিনে সর্বোচ্চ ৫৬,১১০ জন আরোগ্য লাভ করে রেকর্ড তৈরি হয়েছে
দেশে করোনা মুক্তের হার ৭০ শতাংশ অতিক্রম করেছে
একদিনে সর্বোচ্চ ৭,৩৩,৪৪৯টি নমুনা পরীক্ষা করা হয়েছে
নয়াদিল্লী, ১২ আগস্ট, ২০২০
সংক্রমণ প্রতিরোধে সর্বাত্মক কৌশল নেওয়ায় দেশে একদিনে সর্বোচ্চ ৫৬,১১০ জন করোনা মুক্ত হয়েছেন। যেসমস্ত সংক্রমিতরা সংকটজনক অবস্থায় চিকিৎসকদের কাছে যান, তাঁদের যত্ন নেওয়ার ক্ষেত্রে সর্বাঙ্গীণ ব্যবস্থাপনা এবং প্রচুর পরিমাণে নমুনা পরীক্ষার ফলে সুস্থতার হার বৃদ্ধি পাচ্ছে।
কেন্দ্র এবং রাজ্য ও কেন্দ্রশাসিত অঞ্চলগুলির সমন্বিত উদ্যোগের ফলে দৈনিক সুস্থ হয়ে ওঠার হার বৃদ্ধি পাচ্ছে। জুলাইয়ের প্রথম সপ্তাহে যেখানে গড় আরোগ্য লাভের হার ছিল ১৫ হাজার সেখানে আগস্ট মাসের প্রথম সপ্তাহে এই হার বৃদ্ধি পেয়ে হয়েছে ৫০ হাজারের বেশি।
সংক্রমিতরা হাসপাতাল থেকে সুস্থ হয়ে বাড়ি ফিরছেন কিংবা যাদের সংক্রমণ কম ও মাঝারি তারা বাড়িতে নিভৃতবাসে থাকছেন- এরফলে সুস্থ হয়ে ওঠার সংখ্যা ১৬,৩৯,৫৯৯তে পৌঁছেছে। আরোগ্য লাভের হার ৭০.৩৮ শতাংশ।
দেশে এই মুর্হূতে ৬,৪৩,৯৪৮ জন সংক্রমিত চিকিৎসাধীন। মোট সংক্রমিতের ২৭.৬৪ শতাংশ বর্তমানে চিকিৎসকদের তত্ত্বাবধানে রয়েছেন। বর্তমানে চিকিৎসাধীন সংক্রমিতদের থেকে প্রায় ১০ লক্ষ জন বেশি সুস্থ হয়ে উঠেছেন।
হাসপাতালগুলিতে যথাযথ ব্যবস্থাপনা, সংক্রমিতদের সঠিক সময়ে অ্যাম্বুলেন্সে করে নিয়ে আসা সহ কোভিড-১৯এর জন্য বিভিন্ন পদক্ষেপ নেওয়ায় বর্তমানে দেশে এই ভাইরাসের কারণে মৃত্যুর হার ১.৯৮ শতাংশ- যা বিশ্বে সর্বনিম্ন।
‘টেস্ট ট্র্যাক ও ট্রিট’ কৌশল অবলম্বন করায় গত ২৪ ঘন্টায় ৭,৩৩,৪৪৯টি নমুনা পরীক্ষা হয়েছে। এরফলে মোট ২ কোটি ৬০ লক্ষের বেশি নমুনা পরীক্ষা করা হয়েছে। প্রতি ১০ লক্ষ জন পিছু ১৮,৮৫২ টি নমুনা পরীক্ষা করা হয়েছে।
দেশে নমুনা পরীক্ষার পরিকাঠামো ক্রমশ বৃদ্ধি করা হচ্ছে। বর্তমানে ৯৪৪টি সরকারি ও ৪৭৭টি বেসরকারী অর্থাৎ মোট ১৪২১টি পরীক্ষাগারে নমুনা পরীক্ষার কাজ চলছে।
৪৩১টি সরকারি ও ২৯৩টি বেসরকারী অর্থাৎ মোট ৭২৪টি পরীক্ষাগারে রিয়েল টাইম আরটিপিসিআর প্রক্রিয়ায়, ৪৮১টি সরকারি ও ১০৩টি বেসরকারী অর্থাৎ মোট ৫৮৪টি পরীক্ষাগারে ট্রুন্যাট পদ্ধতিতে এবং ৩২টি সরকারি ও ৮১টি বেসরকারী অর্থাৎ মোট ১১৩টি পরীক্ষাগারে সিবিন্যাট পদ্ধতিতে নমুনা পরীক্ষার কাজ চলছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৩৭.২১ কোটি ছাড়িয়েছে
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৭৬৬
ভারতে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ৫৫ হাজার ৩৩, যা মোট আক্রান্তের ১.৪৮ শতাংশ
দৈনিক-ভিত্তিতে আক্রান্তের হার  এক মাসের বেশি সময় ধরে ৫ শতাংশের নীচে
নয়াদিল্লি, ১০ জুলাই, ২০২১
দেশে গতকাল পর্যন্ত টিকাকরণের সংখ্যা ৩৭ কোটি ছাড়িয়েছে। এদিকে আজ সকাল ৭টা পর্যন্ত পাওয়া প্রাথমিক তথ্যানুযায়ী, ৩৭ কোটি ২১ লক্ষ ৯৬ হাজার ২৬৮টি টিকার ডোজ দেওয়া হয়েছে। একইভাবে, গত ২৪ ঘণ্টায় ৩০ লক্ষ ৫৫ হাজার ৮০২টি টিকাকরণ হয়েছে।
দেশে এখনও পর্যন্ত মোট টিকাকরণের মধ্যে :
স্বাস্থ্য কর্মীরা প্রথম ডোজ পেয়েছেন – ১,০২,৪৪,৪৫৯; দ্বিতীয় ডোজ – ৭৩,৮৪,৪৩৯
করোনার বিরুদ্ধে লড়াইয়ে অগ্রভাগে থাকা কর্মীরা প্রথম ডোজ পেয়েছেন – ১,৭৬,৫১,১৫৯; দ্বিতীয় ডোজ – ৯৮,৪২,১৩৮
১৮-৪৪ বছর বয়সীদের মধ্যে প্রথম ডোজ পেয়েছেন – ১১,০০,১৫,৯৫৪; দ্বিতীয় ডোজ – ৩৫,১৫,৪৯০
৪৫-৫৯ বছর বয়সীদের মধ্যে প্রথম ডোজ পেয়েছেন – ৯,২৯,২৯,৯৮২; দ্বিতীয় ডোজ – ২,২৭,৯৬,২১৮
ষাটোর্ধ্ব ব্যক্তিদের মধ্যে প্রথম ডোজ পেয়েছেন – ৬,৯৯,০১,১৮৮; দ্বিতীয় ডোজ – ২,৭৯,১৫,২৪১।
উল্লেখ করা যেতে পারে, সারা দেশে গত ২১ জুন থেকে সর্বজনীন কোভিড-১৯ টিকাকরণের নতুন পর্যায়ের সূচনা হয়েছে। কেন্দ্রীয় সরকার সারা দেশে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘণ্টায় নতুন করে আক্রান্ত হয়েছেন ৪২ হাজার ৭৬৬ জন। এর ফলে, লাগাতার ১৩ দিন দৈনিক আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির ধারাবাহিক ও সমন্বয়মূলক প্রয়াসের ফলেই এই সাফল্য পাওয়া গেছে।
দেশে আজ সুস্পষ্টভাবে করোনায় আক্রান্তের সংখ্যা ৪ লক্ষ ৫ হাজার ৩৩, যা মোট আক্রান্তের কেবল ১.৪৮ শতাংশ।
মহামারীর শুরুর সময় থেকে আক্রান্ত ব্যক্তিদের মধ্যে ইতিমধ্যেই ২ কোটি ৯৯ লক্ষ ৩৩ হাজার ৫৩৮ জন করোনামুক্ত হয়েছেন। অন্যদিকে, গত ২৪ ঘণ্টায় আরোগ্য লাভ করেছেন ৪৫ হাজার ২৫৪ জন। এর ফলে, জাতীয় স্তরে সুস্থতার হার দাঁড়িয়েছে ৯৭.২০ শতাংশ। সুস্থতার হার দেশে লাগাতার বাড়ছে।
দেশে নমুনা পরীক্ষার ক্ষমতা ও পরিকাঠামো অগ্রগতির ফলে গত ২৪ ঘণ্টায় মোট ১৯ লক্ষ ৫৫ হাজার ২২৫টি নমুনা পরীক্ষা হয়েছে। এর ফলে, সারা দেশে মোট নমুনা পরীক্ষার সংখ্যা ৪২ কোটি ৯০ লক্ষ ৪১ হাজার ৯৭০টি ছাড়িয়েছে।
সারা দেশে একদিকে যখন নমুনা পরীক্ষার হার লাগাতার বেড়ে চলেছে, অন্যদিকে তখন সাপ্তাহিক-ভিত্তিতে আক্রান্তের হার ক্রমাগত হ্রাস পাচ্ছে বলে লক্ষ্য করা গেছে। সাপ্তাহিক-ভিত্তিতে আক্রান্তের হার বর্তমানে ২.৩৪ শতাংশ। অন্যদিকে, আজ দৈনিক-ভিত্তিতে আক্রান্তের হার দাঁড়িয়েছে ২.১৯ শতাংশ। উল্লেখযোগ্য বিষয় হ’ল দৈনিক-ভিত্তিতে আক্রান্তের হার লাগাতার ১৯ দিন ৩ শতাংশের নীচে রয়েছে। একইভাবে, আক্রান্তের হারও গত ৩৩ দিন ৫ শতাংশের নীচে রয়েছে।
CG/BD/SB
(Visitor Counter : 125
স্বরাষ্ট্র মন্ত্রক
ভারতে নির্দিষ্ট শ্রেণীর বিদেশী নাগরিকদের জন্য ভিসা এবং ভ্রমণ সংক্রান্ত নিষেধাজ্ঞায় ছাড়
নয়াদিল্লী, ৩ জুন, ২০২০
কেন্দ্র কয়েক ধরণের বিদেশী নাগরিকের ক্ষেত্রে ভারতে প্রবেশের ভিসা এবং ভ্রমণ সংক্রান্ত নিষেধাজ্ঞায় কিছু ছাড় দিয়েছে।
• বিদেশী ব্যবসায়ী- ক্রীড়া ক্ষেত্রের জন্য বি-থ্রি ভিসা ছাড়া অন্য বাণিজ্য ভিসায় চার্টার্ড বিমান এবং অবাণিজিক বিমানে ভারতে আসা যাবে।
• বিদেশী স্বাস্থ্য ক্ষেত্রে পেশাদার, গবেষক, বিজ্ঞানী ও প্রযুক্তিবিদ- গবেষণাগার এবং কারখানা সহ ভারতীয় স্বাস্থ্য ক্ষেত্রে প্রযুক্তিগত কারণে এইসব বিদেশীরা আসতে পারবেন। তবে তাঁদের পরিচিত এবং নিবন্ধীকৃত স্বাস্থ্য পরিষেবার সঙ্গে যুক্ত সংস্থা, ওষুধ প্রস্ততকারক কোম্পানী অথবা ভারতে স্বীকৃত বিশ্ববিদ্যালয় থেকে আমন্ত্রণ পত্র লাগবে।
• বিদেশী ইঞ্জিনিয়ার, ম্যানেজার সহ বিভিন্ন পেশাদার- ভারতে যেসব বিদেশী সংস্থাগুলি কাজ করে- যেমন বিভিন্ন উৎপাদনকারী সংস্থা, সফ্টওয়্যার ও তথ্যপ্রযুক্তি সংস্থা, ব্যাঙ্কিং ও নন ব্যাঙ্কিং আর্থিক প্রতিষ্ঠানগুলির জন্য এইসব পেশাদারদের ভারতে আসার অনুমতি দেওয়া হয়েছে।
• বিদেশী প্রযুক্তিগত বিশেষজ্ঞ এবং ইঞ্জিনিয়ার- ভারতে বিদেশ থেকে আমদানী করা যেসব যন্ত্রপাতি স্থাপনা, মেরামত করার প্রয়োজনে এইসব বিশেষজ্ঞদের দরকার, তাঁদের ভারতীয় ব্যবসায়ী সংস্থাগুলির আমন্ত্রণ পত্র থাকলে এদেশে আসার অনুমতি দেওয়া হবে।
উপরে উল্লিখিত বিদেশী নাগরিকদের ভারতীয় দূতাবাস থেকে নতুন করে বাণিজ্যিক ভিসা অথবা কাজের অনুমতি সংক্রান্ত ভিসা সংগ্রহ করতে হবে। ক্রীড়া ক্ষেত্রে বি-থ্রি ভিসা ছাড়া বাকি যেসব বিদেশী নাগরিকের ভারতে আসার অনুমতি সম্বলিত দীর্ঘদিনের বাণিজ্যিক ভিসা রয়েছে তাদেরকেও আবার ভারতীয় দূতাবাস থেকে এই ভিসার বৈধতা চাইতে হবে। আগে যদি কারুর বৈদ্যুতিন ভিসা থেকে থাকে তাহলে সেই ভিসাটি বৈধ বলে বিবেচিত হবে না।
এ বিষয়ে বিস্তারিত জানতে নিচের লিঙ্কে ক্লিক করুন
https://static.pib.gov.in/WriteReadData/userfiles/Business%20Visa%20permission%2001.06.2020.pdf
(CG/CB/NS
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং জানিয়েছেন, ক্রমবর্ধমান কোভিড আক্রান্তের প্রেক্ষিতে গর্ভবতী মহিলা কর্মচারী ও দিব্যাঙ্গ কর্মীদের অফিস হাজিরা থেকে ছাড় দেওয়া হয়েছে
নতুন দিল্লি, ৯ জানুয়ারি, ২০২২
মহামারীর তৃতীয় ঢেউয়ের প্রেক্ষিতে কর্মচারী ও প্রশিক্ষণ দপ্তরের জারি করা নীতি-নির্দেশিকা সম্পর্কে জানাতে গিয়ে কেন্দ্রীয় কর্মচারী, গণঅভিযোগ ও পেনশন বিষয়ক মন্ত্রী ডাঃ জিতেন্দ্র সিং বলেছেন, গর্ভবতী মহিলা কর্মচারী ও দিব্যাঙ্গ কর্মীদের অফিস হাজিরা থেকে ছাড় দেওয়া হয়েছে। অবশ্য, এই কর্মীরা বাড়ি থেকেই অফিসের কাজ করবেন।
কনটেইনমেন্ট জোনে থাকা সমস্ত আধিকারিক ও কর্মীদেরকেও কনটেইনমেন্ট জোনের সময়সীমা শেষ না হওয়া পর্যন্ত কার্যালয়ে হাজিরা থেকে ছাড় দেওয়া হয়েছে।
মন্ত্রী আরও জানান, অবর সচিব পদের নিম্নতন কর্মীদের কার্যালয়ে উপস্থিতির হার ৫০ শতাংশে সীমিত করা হয়েছে। বাকি ৫০ শতাংশ কর্মী বাড়ি থেকেই কাজ করবেন। সংশ্লিষ্ট সমস্ত দপ্তরের পক্ষ থেকে এই মর্মে রোস্টার জারি করা হবে। তিনি আরও জানান, যে সমস্ত আধিকারিক ও কর্মীরা অফিসে উপস্থিতির পরিবর্তে বাড়ি থেকে কাজ করছেন, তারা টেলিফোন ও অন্যান্য ইলেক্ট্রনিক উপকরণের মাধ্যমে সর্বদাই কার্যালয়ের সঙ্গে যোগাযোগ রাখবেন। কার্যালয়ে কর্মীদের ভীড় এড়াতে আধিকারিক ও কর্মীরা পৃথক পৃথক সময়ে অফিসে আসবেন এবং একই ভাবে দিনের শেষে অফিস ত্যাগ করবেন। দপ্তরের পক্ষ থেকে যাবতীয় কোভিড আদর্শ আচরণ কঠোর ভাবে মেনে চলার পরামর্শ দেওয়া হয়েছে। সেই সঙ্গে সামাজিক দূরত্ববিধি মেনে চলার কথাও বলা হয়েছে।
ডাঃ সিং আরও জানান, দপ্তরের পক্ষ থেকে ইতিমধ্যেই যে নীতি-নির্দেশিকা জারি করা হয়েছে তা আগামী ৩১ জানুয়ারি পর্যন্ত কার্যকর থাকবে। অবশ্য, পরিস্থিতির গুরুত্বের প্রেক্ষিতে নির্দিষ্ট সময় অন্তর এই নীতি-নির্দেশিকা পর্যালোচনা করা হবে।
CG/BD/AS/
(Visitor Counter : 157
প্রধানমন্ত্রীরদপ্তর
ভারতের প্রাক্তন প্রধান বিচারপতি শ্রী আর সি লাহোটীর প্রয়াণে প্রধানমন্ত্রীর শোক প্রকাশ
নতুন দিল্লি, ২৪ মার্চ, ২০২২
প্রধানমন্ত্রী শ্রী নরেন্দ্র মোদী ভারতের প্রাক্তন প্রধান বিচারপতি শ্রী আর সি লাহোটীর প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলছেন, "ভারতের প্রাক্তন প্রধান বিচারপতি শ্রী আর সি লাহোটী জীর প্রয়াণে অত্যন্ত ব্যথিত। বিচার ব্যবস্থায় গুরুত্বপূর্ণ অবদান এবং পিছিয়েপড়া শ্রেণীর জন্য দ্রুত সুবিচার পৌঁছে দিতে সর্বাত্মক প্রয়াস গ্রহণে তিনি সর্বদাই স্মরণীয় হয়ে থাকবেন। তাঁর পরিবার ও শুভাকাঙ্খীদের সমবেদনা। ওম শান্তি।"
CG/BD/AS/
(
প্রধানমন্ত্রীরদপ্তর
অমৃতকালে বঞ্চিতদের ক্ষমতায়ন
নতুন দিল্লি ১লা জুন, ২০২৩
আজকের দ্রুত উন্নয়নশীল বিশ্বে দারিদ্র, যেকোন সরকারের কাছেই এক গভীর উদ্বেগের বিষয়। ভারতের মতো উন্নয়নশীল দেশে দারিদ্র দূরীকরণ, সরকারের কাছে এক বড় চ্যালেঞ্জ। প্রধানমন্ত্রী মোদীর ‘সবকা সাথ সবকা বিকাশ’ – মন্ত্রকে সামনে রেখে তাঁর সরকার সমাজের সর্বস্তরের মানুষের কল্যাণে মনোনিবেশ করেছে। কেউ যাতে বাদ না পড়েন এবং বিকাশ ও প্রগতির সুফল যাতে সমাজের সর্বস্তরের মানুষের কাছে পৌঁছয়, সেদিকে লক্ষ রেখে ২০১৪ সাল থেকে সরকার বহু প্রয়াস হাতে নিয়েছে। বিগত ৯ বছরে এইসব সরকারী উদ্যোগের সুদক্ষ বাস্তবায়ন এবং সর্বজনীন সুনির্দিষ্ট সুবিধা সুনিশ্চিত হওয়ায় দেশজুড়ে অন্তর্ভূক্তিমূলক উন্নয়ন সম্ভবপর হয়েছে।
প্রধানমন্ত্রীর ওয়েবসাইট থেকে একটি নিবন্ধ প্রকাশ করেছে প্রধানমন্ত্রীর সচিবালয় ।
‘‘সবকা সাথ সবকা বিকাশ’ মন্ত্রকে সামনে রেখে আর্থিক অন্তর্ভূক্তি ও সরাসরি সুবিধা হস্তান্তরের মাধ্যমে দারিদ্র্যের মোকাবিলা’’ ।
#9YearsOfGaribKalyan"
CG /SD/AG ….
(